**Zapisnik Povjerenstva o javnom otvaranju ponuda za izvanučioničku nastavu:**

**Ekskurziju učenika 8. razreda**

*Javni poziv br. 1/2022*

Članovi Povjerenstva za provedbu javnog natječaja izvanučioničke nastave:

* ravnateljica: Kim Anić
* razrednica 8.a razrednog odjela: Jelena Maras – predsjednik Povjerenstva
* razrednica 8.b razrednog odjela: Zrinka Kursar Mustapić
* predstavnici roditelja: Rosanna Malkoč (8.a), Vesna Matoković (8.b)
* predstavnici učenika: Simon Kojčinović (8.a), Petra Kovačević (8.b)

Sastanak Povjerenstva održan je u prostoru škole 17. veljače 2022. godine s početkom u 12 sati.

**Dnevni red:**

1. Otvaranje pristiglih javnih ponuda turističkih agencija za realizaciju školske ekskurzije
2. Razmatranje pristiglih ponuda
3. Odluka o izboru ponuda turističkih agencija

Ad. 1) Po javnom pozivu br. 1/2022 za organizaciju izvanučioničke nastave (ekskurzija učenika 8. razreda) pristiglo je osam ponuda. Ponude je otvorila predsjednica Povjerenstva i razrednica 8.a razrednog odjela Jelena Maras. Pročitano je svih osam ponuda i izvršena je provjera uvjeta iz javnog poziva.

Ad. 2) Razmatrane su sljedeće ponude:

1. A.N.A.B.A.R. – tours (ponuđena cijena 2080 kuna)
2. Stella tours (ponuđena cijena 1990 kuna)
3. Danijel travel (ponuđena cijena 1890 kuna)
4. Via travel agency (ponuđena cijena 2490 kuna)
5. CROMA tours (ponuđena cijena 1850 kuna)
6. Turistička agencija Eklata (ponuđena cijena 1850 kuna / 1980 kuna za obročno plaćanje)
7. Arriva travel (ponuđena cijena 1980 kuna)
8. Fiume tours (ponuđena cijena 1940 kuna)

Šest od osam pristiglih ponuda odgovara uvjetima javnog poziva (organizacija ekskurzije u terminu od 12. do 15. svibnja 2022. godine; četverodnevna ekskurzija u srednjoj Dalmaciji – posjet Šibeniku, Trogiru, Segetu Donjem, Splitu i NP Krka sa smještajem u apartmanskom naselju u Segetu Donjem uz animacijski program) s manjim razlikama programu putovanja (raspored lokacija, posjeta i aktivnosti u danima putovanja). Dvije ponude ne odgovaraju uvjetima javnog poziva.

Ad. 3) Nakon razmotrenih ponuda koje su zadovoljile uvjete javnog poziva i na koje nije bilo primjedbi održano je tajno glasovanje o odabiru tri ponude koje će biti prezentirane na roditeljskom sastanku. Glasovanjem su odabrane sljedeće ponude sljedećih turističkih agencija:

1. Turistička agencija Eklata
2. Arriva travel
3. CROMA tours

Konačnu odluku o odabiru turističke agencije za realizaciju izvanučioničke nastave (ekskurzije učenika 8. razreda) donijet će roditelji na roditeljskom sastanku koji će biti proveden početkom ožujka, a o vremenu i načinu provedbe roditeljskog sastanka naknadno će biti obaviješteni roditelji učenika, kao i turističke agencije čije su ponude odabrane.

Zapisničar: Jelena Maras